stanford-oval/wikipedia huggingface dataset:
Malice n Wonderland
רשימת השמעה

| Malice n Wonderland> מס' | Malice n Wonderland> שם | Malice n Wonderland> משך | Malice n Wonderland>  | Malice n Wonderland>  | Malice n Wonderland>  | Malice n Wonderland>  | Malice n Wonderland>  | Malice n Wonderland>  | Malice n Wonderland>  |
| --- | --- | --- | --- | --- | --- | --- | --- | --- | --- |
| 1. | Intro  | 0:14 |  |  |  |  |  |  |  |
| 2. | I Wanna Rock  | 3:56 |  |  |  |  |  |  |  |
| 3. | 2 Minute Warning  | 1:53 |  |  |  |  |  |  |  |
| 4. | 1800 (בהשתתפות ליל ג'ון)   | 3:35 |  |  |  |  |  |  |  |
| 5. | Different Languages (בהשתתפות ג'זמין סאליבן)   | 4:44 |  |  |  |  |  |  |  |
| 6. | Gangsta Luv (בהשתתפות דה דרים)   | 4:16 |  |  |  |  |  |  |  |
| 7. | Pronto (בהשתתפות סולג'ה בוי)   | 4:57 |  |  |  |  |  |  |  |
| 8. | That's Tha Homie  | 5:43 |  |  |  |  |  |  |  |
| 9. | Upside Down (בהשתתפות ניפסי האסל ופרובלם)   | 4:45 |  |  |  |  |  |  |  |
| 10. | Secrets (בהשתתפות Kokane)   | 4:53 |  |  |  |  |  |  |  |
| 11. | Pimpin Ain't EZ (בהשתתפות אר קלי)   | 4:12 |  |  |  |  |  |  |  |
| 12. | Luv Drunk (בהשתתפות דה דרים)   | 3:55 |  |  |  |  |  |  |  |
| 13. | Special (בהשתתפות פארל ויליאמס וברנדי נורוואד)   | 5:26 |  |  |  |  |  |  |  |
| 14. | Outro  | 1:31 |  |  |  |  |  |  |  |
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 114 |
|  ארצות הברית | בילבורד 200 | 23 |
|  ארצות הברית | אלבומי היפ הופ ו-R&B | 5 |
|  ארצות הברית | אלבומי ראפ | 2 |
|  הממלכה המאוחדת | מצעד האלבומים הבריטי | 114 |
|  ניו זילנד | המצעד הניו זילנדי הרשמי | 17 |
|  צרפת | SNEP | 62 |
|  קנדה | מצעד האלבומים הקנדי | 165 |
More Malice

האלבום יצא לאור מחדש תחת השם More Malice ב-23 במרץ 2010. באלבום ישנן 5 רצועות חדשות, כשהשאר הן חידושים מ-Malice n Wonderland. הסינגל הראשון שיצא מהאלבום הוא רמיקס מהסינגל I Wanna Rock מהאלבום הקודם, שבו מופיע הראפר ג'יי זי. הסינגל השני שיצא מן האלבום הוא That Tree עם הזמר קיד קאדי, שיצא לו קליפ. האלבום הגיע למקום ה-29 במצעד הבילבורד 200 בשבוע הראשון לצאתו, כשמר מעל 15,000 עותקים. האלבום מכר מעל 60,000 עותקים עד כה.
More Malice > רשימת השמעה

| More Malice> מס' | More Malice> שם | More Malice> משך | More Malice>  | More Malice>  | More Malice>  | More Malice>  | More Malice>  | More Malice>  | More Malice>  |
| --- | --- | --- | --- | --- | --- | --- | --- | --- | --- |
| 1. | I Wanna Rock (הקינגס G-Mix) (בהשתתפות ג'יי זי)   | 4:00 |  |  |  |  |  |  |  |
| 2. | Protocol  | 3:14 |  |  |  |  |  |  |  |
| 3. | So Gangsta (בהשתתפות באטצ' קאסידי)   | 3:47 |  |  |  |  |  |  |  |
| 4. | House Shoes  | 3:05 |  |  |  |  |  |  |  |
| 5. | That Tree (בהשתתפות קיד קאדי)   | 4:31 |  |  |  |  |  |  |  |
| 6. | You're Gonna Luv Me (בהשתתפות מק לוצ'י)   | 3:03 |  |  |  |  |  |  |  |
| 7. | Pronto (בהשתתפות סולג'ה בוי, Bun B)   | 5:21 |  |  |  |  |  |  |  |
| 8. | Gangsta Luv (בהשתתפות דה דרים)   | 4:17 |  |  |  |  |  |  |  |
| 9. | Gangsta Luv (בהשתתפות מאייר האוטורן G-Mix)   | 3:50 |  |  |  |  |  |  |  |
| 10. | I Wanna Rock (טראוויס בארקר רמיקס)   | 4:00 |  |  |  |  |  |  |  |
More Malice > היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 29 |
|  ארצות הברית | אלבומי היפ הופ ו-R&B | 10 |
|  ארצות הברית | אלבומי ראפ | 3 |
|  קנדה | מצעד האלבומים הקנדי | 131 |
More Malice > ראו גם

הקליפ לשיר "That Tree", סרטון  באתר יוטיוב
אברל הארימן

ויליאם אברל הארימן (באנגלית: William Averell Harriman‏; 15 בנובמבר 1891 - 26 ביולי 1986) היה פוליטיקאי, איש עסקים ודיפלומט אמריקאי.
ביוגרפיה

הארימן נולד בניו יורק לאיש העסקים אדוארד הנרי הארימן ולרעייתו מרי ויליאמסון הארימן. הוא למד בבית הספר גרוטון ובאוניברסיטת ייל. בייל הצטרף לאחוות הגולגולת והעצמות, ובעת לימודיו יצר קשרים שהובילו להקמת חברה בנקאית שהתמזגה בסופו של דבר עם "חברת האחים בראון, הארימן ושות'". הוא היה בעליהם של חלקים מחברות אחדות, בהן יוניון פסיפיק ותאגיד פולארויד. במהלך נשיאותו של פרנקלין דלאנו רוזוולט, שירת הארימן ב"מנהל השיקום הלאומי" (National Recovery Administration) ובמועצה המייעצת לעסקים, לפני שעבר לתפקידים הנוגעים למדיניות חוץ.
לאחר שעזר לתאם את תוכנית השאל-החכר, כיהן הארימן כשגריר ארצות הברית בברית המועצות והשתתף בפגישות בין מנהיגי בעלות הברית במלחמת העולם השנייה. לאחר המלחמה הפך לתומך בולט של תורת הבלימה של ג'ורג' קנאן. נוסף על כך, כיהן כמזכיר המסחר של ארצות הברית בקבינט בממשלו של הנשיא הארי טרומן ותיאם את יישום תוכנית מרשל. מ-30 באפריל עד 1 באוקטובר 1946 כיהן כשגריר ארצות הברית בממלכה המאוחדת.
ב-1954 ניצח הארימן את נציגה של מדינת ניו יורק בסנאט של ארצות הברית, אירווינג אייבס הרפובליקני, בבחירות למושלות ניו יורק. הוא שירת בתפקיד זה במשך תקופת כהונה אחת בעקבות תבוסתו לנלסון רוקפלר ב-1958. הארימן התמודד ללא הצלחה על המועמדות הדמוקרטית לנשיאות ארצות הברית בכינוס הוועדה הדמוקרטית הלאומית ב-1952 ובכינוס הוועדה הדמוקרטית הלאומית ב-1956. אף על פי שקיבל את תמיכתו של טרומן בוועידת 1956, הדמוקרטים בחרו את עדלי סטיבנסון למועמדם לנשיאות.
לאחר תבוסתו בבחירות למושלות, הפך הארימן לבכיר בכל הנוגע למדיניות חוץ בתוך המפלגה הדמוקרטית. הוא סייע במשא ומתן על האמנה למניעת ניסויים גרעיניים באטמוספירה, בחלל החיצון, ותחת פני המים תחת הנשיא ג'ון פיצג'רלד קנדי, והיה מעורב עמוקות בניהול מלחמת וייטנאם בממשלם של קנדי ולינדון ג'ונסון. לאחר שג'ונסון עזב את הבית הלבן ב-1969, הארימן נקשר לארגונים שונים, כולל מועדון רומא והמועצה למדיניות חוץ.
הוא נפטר ביולי 1986.
אאורוס

| --- | --- |


 נתונים כלליים
 תקופת הפעילות:  2018–הווה (כ־6 שנים) 
 מיקום המטה:  מוסקבה 
 ענפי תעשייה:  תעשיית הרכב 
 מוצרים עיקריים:  מכונית 
  
 aurusmotors.com
 
סדאן אאורוס סנאט.
אאורוס הוא מותג רכבי יוקרה רוסיים, שנועד הן לשוק הפרטי והן לשירות המדינה. השם Aurus, מהווה הלחם למילה "זהב" (בלטינית: Aurum) והמילה "רוסיה" (בלטינית: Russia)‏. על פיתוח מותג רכבי היוקרה עבדו מכון המחקר המדעי לרכבים ומנועים (НАМИ) וחברת סולרס, באמצעות סולרס-ילבוגה‏ בתמיכת משרד המסחר והתעשייה של רוסיה.
מנהל מותג אאורוס הוא פרנץ גרהרד הילברט, ממנהלי חברת Sollers, שניהל בעבר גם את חברת דיימלר AG.
מותג אאורוס נמצא בבעלות מכון המחקר המדעי לרכבים ומנועים (63.5%), חברת EDIC מאיחוד האמירויות הערביות (36%) וחברת סולרס, באמצעות סולרס-ילבוגה (0.5%).
פיתוח

על פי תוכניות משרד התעשייה, תוכנן לפתח פלטפורמה שתהווה בסיס לייצור רכבי נוסעים דומים הן לשוק העסקי והן לשוק הפרטי. על פי התוכניות מפעל הקרונות של אורל היה אמור לייצר ג'יפים ורכבי שטח על בסיס הפרויקט. ב-13 בספטמבר 2013 הונפק צו ממשלתי המנחה את מכון המחקר המדעי לרכבים ומנועים לפתח ולייצר רכב שרד ממשלתי מתוצרת רוסיה, שבהמשך יועד גם לשוק הפרטי.
על הפרויקט הופקד מנהל העיצוב במכון, י. צ'רננקו, שהחל לעבד את הרכב בדמות רכבי ZIS-110, הסובייטים. בשיחה עם כתבי תקשורת, שר המסחר והתעשייה דניס מנטורוב הבהיר, שאב טיפוס ראשון של הרכב ייצא מפס הייצור כבר בינואר 2017, אך הרכב לא ייחשף לציבור עדיין. סדרת הרכבים שכוללת לימוזינה נשיאותית ורכבי אבטחה נמסרה לידי שירות האבטחה הפדרלי בסוף שנת 2017, אז שר המסחר והתעשייה הבטיח כי הרכב יוצג לציבור בטקס השבעת נשיא רוסיה בשנת 2018.
בקיץ 2017 המכון השהה את פיתוח רכבי השטח המבוססים על פלטפורמת הרכב בשל העדר משאבים והתמקד בפיתוח הלימוזינה ורכבי הליווי שלה. במשרד התעשייה דחו טענות לפיהן מימון הפרויקט הופסק ושבו והצהירו כי הרכב ייחשף בטקס ההשבעה במאי 2018. ביולי 2017 נשיא רוסיה ולדימיר פוטין ביצע נסיעת מבחן ברכב. דווח ששירות האבטחה הפדרלי יקבל 16 רכבי ליווי מדגם זה בשנת 2017. ב-20 בנובמבר 2017 הושלם ייצור 14 כלי רכב מדגם זה. אלה נמסרו לשירות האבטחה הפדרלי בדצמבר אותה שנה.
הרכב נבנה בתנאים של סודיות גמורה ודגמי הבכורה היו שמורים במוסכים סגורים של הפ.ס.או, עד חשיפתם לציבור במאי 2018. ב-7 במאי 2018 פוטין נסע לראשונה בפומבי בלימוזינה אאורוס סנאט, בטקס השבעתו לנשיאות. באותו היום, מנטורוב דיווח שייצור סדרתי של הרכב יעלה יותר מ-10 מיליון רובל (כ-160 אלף דולרים) ונחשפו גם דגמי האאורוס ארסנל.
על פי התוכניות דגמי הסנאט יוצעו למכירה במהלך שנת 2019 במחיר של 6—7 מיליון רובלים.
באפריל 2019 הוצג לציבור אב טיפוס של רכב הקרוסאובר אאורוס קומנדאנט.
במאי 2019 שר המסחר והתעשייה של רוסיה חשף כי תחת המותג מפותח גם אופנוע חשמלי, שייצורו נעשה בשיתוף פעולה עם מכון NAMI, רוסטכנולוגיות וחברת Sollers.
באוגוסט 2019 נחשף כי מסוק אנסאט מעוצב כחלק ממותגי אאורוס. בנוסף, פותח מטוס הנוסעים אאורוס ביזנס ג'ט כמטוס מנהלים מבוסס על סוחוי סופרג'ט 100, שנחשף בנובמבר 2021 במהלך הסלון האווירי באבו דאבי.
מאפיינים > רכבים

רכבי אאורוס כוללים דגמי לימוזינה, סדאן, רכבי שטח, קרוסאובר ומיניבוסים.
שמות הדגמים מושפעים משמות מגדלי הקרמלין:
הסדאן והלימוזינה — "סנאט";
המיני-ואן והמיניבוס — "ארסנל";
רכבי SUV — "קומנדאנט";
נוסף להם פותחו:
מכונית מרוץ — "אאורוס 01"
רכב לווייה — "לאפט";
אופנוע — "אאורוס מרלון" (merlon.nami.ru)
מאפיינים > רכבים > הדגמים

הרכב נמכר בחמישה דגמים שונים:
| סגמנט | רכב דומה | עלות במיליוני רובלים | מספר יחידות |
| --- | --- | --- | --- |
| עסקים | Mercedes-Benz ML | 2—3 | 10—20 אלף |
| פרמיום | Mercedes-Benz 500, Mercedes-Benz GL | 3—5 | 3—5 אלף |
| לוקס | Mercedes-AMG GmbH, Porsche | 5—10 |  |
| לקצ'רי | Rolls-Royce Ghost, Bentley Flying Spur | 5—20 | 500 |
| אקסקליוסיב |  | 20 | 50—100 |
מאפיינים > כלי תעופה

בשנת 2019 נודע כי מסוק אנסאט, מעוצב במסגרת מותג אאורוס כמסוק יוקרה בשם אנסאט אאורוס דיזיין (Ансат Aurus Design).
בשנת 2021, נחשף דגם אאורוס ביזנס ג'ט (AURUS бизнес-джет, או AURUS Business Jet) כמטוס מנהלים חדש על בסיס סוחוי סופרג'ט 100 שיכול להגיע ל־7,200 ק"מ.
הערות שוליים

↑  Aurus — новая российская автомобильная марка
↑  Стартовало предсерийное производство автомобилей проекта «Кортеж», 20.11.2017, רוסיסקאיה גאזטה
↑  Стало известно, кто будет торговать новым российским автомобилем
↑  Бренд Aurus представлен официально: планов — громадье!
↑  Российские автомобили Aurus будут экспортировать на Ближний Восток и в Китай
↑  Забудьте про Кортеж: представлен новый российский бренд Aurus
↑  План производства российского лимузина
↑  «Кортеж» вписался в УАЗ // Внедорожники для первых лиц решили собирать в Ульяновске
↑  Россия 24 (2018-05-07). "Путин прибыл на инаугурацию на автомобиле производства РФ". נבדק ב-2018-05-08.
↑  Денис Мантуров рассказал о перспективах развития проекта «Кортеж»
↑  Инженеры приостановили разработку внедорожника из проекта «Кортеж» // www.autonews.ru, 27.06.2017
↑  "Машину для VIP-чиновников создадут к инаугурации после выборов в 2018 году". RZN.info. 2017-07-04. נבדק ב-2017-07-04.
↑
↑  Первые машины проекта «Кортеж» передали в эксплуатацию
↑  На инагурации президента России Владимира Путина впервые представлен новый автомобиль Aurus Senat Limousine
↑  "На церемонии инаугурации Путин проехал на новом лимузине проекта «Кортеж»". Телеканал «Звезда». נבדק ב-2018-05-07.
↑  "Нижний порог цены автомобиля проекта «Кортеж» поднялся с 6 до 10 млн рублей". Interfax.ru. 2018-05-07. נבדק ב-2018-05-07.
↑  Автомобили проекта «Кортеж» поступят в розничную продажу с 2019 года
↑  В Минпромторге назвали розничную стоимость автомобиля проекта «Кортеж»
↑  В России начали испытания мотоцикла "Кортеж"
↑  Автомобили проекта «Кортеж» получили имена кремлевских башен
↑  https://motor.ru/news/aurus-lafet-leaked-09-09-2021.htm
אברם ארכיפוב

| --- | --- |

 לידה:  15 באוגוסט 1862 (יוליאני) Yegorovo, רוסיה 
 פטירה:  25 בספטמבר 1930 (בגיל 68) מוסקבה, ברה"מ 
 מקום קבורה:  בית העלמין וגנקובסקויה 
 מקום לימודים:  האקדמיה הקיסרית לאמנויות (1886)  בית הספר לציור, פיסול ואדריכלות של מוסקבה 
 תחום יצירה:  ציור 
 זרם באמנות:  ריאליזם 
 פרסים והוקרה:  צייר העם של רוסיה הסובייטית 
 
אברם ארכיפוב (ברוסית: Абра́м Архи́пов;‏ 27 באוגוסט 1862 – 25 בספטמבר 1930) היה אמן ריאליסטי יהודי רוסי, שהיה חבר בקולקטיב האמנות "איחוד האמנים הרוסים".
קורות חיים

נולד בכפר יגורובו במחוז ריאזאן. ארכיפוב עזב את הכפר ועבר לבית הספר לציור, פיסול ואדריכלות של מוסקבה בשנת 1877, שם הוא למד בהדרכתם של אמנים רוסים שונים כולל וסילי פרוב, וסילי פולנוב ולדימיר מאקובסקי.
בשנת 1883, ארכיפוב עבר ללמוד באקדמיה הקיסרית לאמנויות בסנט פטרבורג, ושהה שם שנתיים, לפני ששב להשלים את לימודיו במוסקבה.
כמה עדויות מצביעות על כך שאבותיו של ארכיפוב היו חקלאים יהודים עניים ברוסיה שעברו למחוז ריאזאן. אנטישמיים רוסיים התייחסו לארכיפוב, איליה רפין ויצחק לויתן כחייזרים יהודים בתרבות הרוסית.
ארכיפוב התקבל לקולקטיב האמנות, ״הנודדים״ ב-1889, והצטרף לאיגוד האמנים הרוסים ב-1903.
נושאים המופיעים ביצירות האמנות שלו כוללים את חייהן של נשים רוסיות, בריאליזם המתאר את המציאות היומיומית העגומה שלהן. ארכיפוב גם צייר כמה ציורים של איכרים ברוסיה הכפרית. הוא מתאר את הנשים בשמלות מסורתיות צבעוניות ובתלבושות לאומיות. כמו אחרים באיגוד האמנים הרוסים, גם ארכיפוב צייר באופן קבוע בחוץ, הוא היה מטייל וצייר סצנות מצפון רוסיה ומחוף הים הלבן.
ארכיפוב לימד גם בבית הספר לציור, פיסול ואדריכלות במוסקבה, שם היה סטודנט במקור. אלכסנדר קופרין היה בין תלמידיו.
ארכיפוב הצטרף לאגודת האמנים של רוסיה המהפכנית בשנת 1924, ובשנת 1927 זכה בתואר ״אמן העממי של ברית המועצות״.
ארכיפוב נפטר במוסקבה ב-1930.
הערות שוליים

↑  Biography of Arkhip Yefimovich Arkhipov (1862-1930), artroots.com
↑  Биография — Архипов Абрам Ефимович - Музей Арт-Рисунок, www.art-drawing.ru
↑  Волшебник кисти, верный своей теме, АЛЕФ (ברוסית)
| --- | --- |
בקרת זהויות :  PLWABN: 9810552294705606  BnF: cb149654402 (data)  GND: 1217151494  ISNI: 0000 0001 1046 7681  KulturNav: bef316ee-a5b2-409d-bd11-eec0cb38d08e  LCCN: n83140615  RKD: 2296  SNAC: w6gq83mr  ULAN: 500002636  VIAF: 24872735   WorldCat (עם VIAF): 24872735
אדוארד ג'יימס אולמוס

| --- | --- |

אדוארד ג'יימס אולמוס בכנס "קומיק-קון" בסן דייגו, יולי 2018
 לידה:  24 בפברואר 1947 (בן 77) מזרח לוס אנג'לס, קליפורניה
 שם לידה:  Edward Olmos 
 מדינה:  ארצות הברית, מקסיקו 
 תקופת הפעילות:  מ-1978 
 מקום לימודים:  אוניברסיטת המדינה של קליפורניה, סקרמנטו  תיכון מונטבלו  אוניברסיטת המדינה של קליפורניה, לוס אנג'לס  East Los Angeles College 
 בן או בת זוג:  לימארי נדל (2002–?) 
 פרסים והוקרה:  פרס עולם התיאטרון (1979)  פרס אמי לשחקן המשנה הטוב ביותר בסדרת דרמה (1985)  פרס אוטלי (2012)  פרס גלובוס הזהב לשחקן המשנה - סדרה, מיני סדרה או סרט טלוויזיה (1986)  כוכב בשדרת הכוכבים בהוליווד  פרס סאטורן לשחקן הטוב ביותר בטלוויזיה  פרס מרי פיקפורד 
 http://edwardjamesolmos.com/
 פרופיל ב-IMDb
 
אדוארד ג'יימס אולמוס (באנגלית: Edward James Olmos, נולד ב-24 בפברואר 1947), הוא שחקן ובמאי קולנוע אמריקאי ממוצא היספני זוכה פרסי האמי, פרס גלובוס הזהב ופרס סאטורן אשר היה מועמד לפרס אוסקר.
ביוגרפיה

אולמוס נולד במזרח לוס אנג'לס, קליפורניה. בנעוריו הוא שר כסולן בלהקת רוק אנד רול שהרכיב. אולמוס סיים בית ספר תיכון בשנת 1964, ובמשך מספר שנים הופיע עם להקתו במועדונים ברחבי לוס אנג'לס. באותו זמן לקח שיעורי משחק במכללת מזרח לוס אנג'לס.
קריירה

בסוף שנות ה-60 ותחילת שנות ה-70, אולמוס עבר משירה למשחק והשתתף במספר הפקות קטנות, כאשר פריצתו הגדולה הגיעה כקריין במחזמר "Zoot Suit" המתאר את המתחים בין האזרחים ממוצא מקסיקני-אמריקני לבין המשטרה המקומית בתקופת מלחמת העולם השנייה. המחזמר עבר לברודוויי, ואולמוס קיבל מועמדות לפרס טוני עבור תפקידו. בשנת 1981 הוא השתתף באותו תפקיד בסרט על שם המחזמר. בין הסרטים הנוספים שבהשתתפותו היה גם בלייד ראנר.
בשנת 1984 אולמוס השתתף בתפקידו הטלוויזיוני הראשון כ"לוטננט קסטילו" בסדרה מיאמי וייס. התפקיד זיכה אותו בפרס אמי ובפרס גלובוס הזהב. בשנת 1988 היה מועמד לפרס אוסקר על תפקידו כמורה למתמטיקה שעוזר לנערים בשכונות מצוקה בסרט לסניור באהבה. אולמוס ביים וכיכב בסרט "American Me" בשנת 1992, ומאוחר יותר כיכב בסרטים "משפחה שלי" ב"סלנה" - שניהם עוסקים בתרבות המקסיקנית-אמריקנית. ב-1997 השתתף בסדרה האנתולוגית של ABC "אקדח" בהפקתו של רוברט אלטמן. בשנת 2000, אולמוס תרם את קולו בסרט האנימציה הדרך לאל-דוראדו בדמותו של צ'יף טאנאבוק. בשנת 2001 הוא שיחק בתפקיד רפאל טרוחיו בסרט "In The Time of the Butterflies" ובתפקיד אורח בסדרת הדרמה הבית הלבן.
בשנת 2002 כיכב בסדרת הדרמה האמריקאית "משפחה אמריקאית" של רשת PBS, בתור אב המשפחה ג'ס גונזלס, ותיק מלחמת קוריאה. בשנת 2004 חזר עם דמותו לעונה השנייה של הסדרה.
בשנת 2003 אולמוס החל לככב כקומנדר ויליאם אדאמה במיני-סדרה (ובסדרה שלאחריה) "בטלסטאר גלקטיקה", ואף ביים שלושה פרקים מתוכה (פרק תשיעי בעונה ראשונה, פרק 13 בעונה שלישית ופרק רביעי בעונה רביעית).
בשנת 2006 ביים את סרט הטלוויזיה "צעידה" לרשת HBO, אשר מבוסס על סיפור אמיתי מ-1968. המקרה ידוע בתור "צעידת מזרח לוס אנג'לס", מחאה שבוצעה על ידי תלמידים מקסיקנים-אמריקאים כנגד תנאים מחפירים בבתי הספר.
בשנת 2012 הפיק ושיחק בסרט "Filly Brown" שיצא בבימוי בנו מייקל.
בשנת 2013 גילם את דמותו של פאפא בסרט "אקדח כפול" לצד דנזל וושינגטון ומארק וולברג.
בשנת 2016 דיבב בסרט "אל אמריקנו: הסרט". בשנת 2017 תרם את קולו לסרט האנימציה הממוחשבת "קוקו".
בשנת 2018 שיחק בסרט המדע-בדיוני-אימה "הטורף", אשר מהווה הרביעי מסדרת הסרטים של "הטורף". בשנה זו החל לשחק בסדרת הטלוויזיה "כנופיית המאיה" של רשת FX Networks, בתור הדמות של פיליפ רייס, פטריארך מקסיקני ואביהם של אנג'ל ואיזי. ב-2019 השתתף בסרט "בלה שובי הביתה".
בשנת 2020 ביים את הסרט "לשטן יש שם", בו גם כיכב לצד דייוויד סטראתיירן, אלפרד מולינה וקייט בוסוורת'.
בשנת 2024 גילם את אייבל בסרט הפעולה "תנועה מהירה אחת" (אנ').
פעילות חברתית

אולמוס היה מעורב לעיתים בסוגיות חברתיות הנוגעות לקהילת ההיספנים האמריקנים בארצות הברית. בשנת 1998 הוא הקים רשות שידור היספנית שמממנת הפקות טלוויזיוניות לתמיכה בציבור ההיספני, וכיום משמש כיו"ר. אולמוס גם משתתף בתמיכתם של נוער בסיכון והוא שגריר בינלאומי ביוניסף. בשנת 2001 הוא נעצר למשך 20 יום לאחר שהשתתף במחאה נגד הפצצות האימונים של הצי האמריקני באי וייקס בפוארטו ריקו. בינואר 2007 הוא הופיע בטלוויזיה הפורטוריקנית והאשים את ממשלות ארצות הברית ופוארטו ריקו על שלא ניקו את האי לאחר שהצי האמריקני הפסיק את הפצצותיו בו.
אולמוס נשוי כיום לאשתו השלישית, השחקנית הפורטוריקנית לימארי נדל, ולו שני ילדים מנישואיו הראשונים עם לוריין בראקו, מיקו ובודי, ושלושה ילדים מאומצים, מייקל, ברנדון וטמיקו.
בשנת 2007, לאחר תהליך שנמשך שבע שנים, הוא השיג אזרחות מקסיקנית.
Quantum Catastrophe

Quantum Catastrophe הוא האלבום השני של להקת הדת' מטאל האמריקאית בריין דריל. האלבום יצא לאור במאי של שנת 2010.
רשימת שירים

כל השירים נכתבו והולחנו על ידי להקת בריין דריל.
| מס' | שם | משך |
| --- | --- | --- |
| 1. | Obliteration Untold  | 3:46 |
| 2. | Beyond Bludgeoned  | 4:16 |
| 3. | Awaiting Imminent Destruction  | 2:51 |
| 4. | Nemesis of Neglect  | 4:28 |
| 5. | Entity of Extinction  | 3:46 |
| 6. | Mercy to None  | 3:14 |
| 7. | Monumental Failure  | 3:25 |
| 8. | Quantum Catastrophe  | 16:03 |
| משך כולל: | משך כולל: | 41:49 |
מבצעים

בריין דריל
סטיב רטג'סטן - שירה
דילן ראסקין - גיטרה
איוון מונגויה - גיטרה בס
רון קסאי - תופים
אהבה צעצוע

אהבה צעצוע הוא אלבום האולפן השני של הזמרת הישראלית יעל לוי. הוא יצא לאור בשנת 1984 בהוצאת חברת התקליטים הד ארצי.
רקע

בשנת 1984 הוציאה את אלבומה השני אהבה צעצוע, שהוקלט בין 1983 עד 1984. האלבום כלל שירים מתורגמים (בין השאר כאלו שבוצעו במקור על ידי הזמרת הברזילאית ריטה לי) ונע בין ג'אז לבוסה נובה. הוא הופק מוזיקלית בידי עמיקם קימלמן, זכה לאהדה אמנותית על ידי מבקרי המוזיקה, אך נכשל מסחרית, כמעט ולא הושמע ברדיו ולא הותיר אחריו להיטים. בעקבות הכישלון התעכבה מאוד הקלטת האלבום השלישי של לוי שיצא רק אחרי 8 שנים. "אהבה צעצוע" מעולם לא הודפס על קומפקט-דיסק ונחשב לתקליט נדיר.
לאחר השנים הרבות בהן חדלה מלהוציא אלבומים, החליטה לוי בשנת 1992 להוציא את אל תקנה לי ורד שהחזיר אותה לקדמת הבמה.
רשימת רצועות

| אהבה צעצוע> מס' | אהבה צעצוע> שם | אהבה צעצוע> משך | אהבה צעצוע>  | אהבה צעצוע>  | אהבה צעצוע>  | אהבה צעצוע>  | אהבה צעצוע>  | אהבה צעצוע>  | אהבה צעצוע>  |
| --- | --- | --- | --- | --- | --- | --- | --- | --- | --- |
| 1. | לילה של בושם  | 4:04 |  |  |  |  |  |  |  |
| 2. | יש לה המון חברים  | 4:07 |  |  |  |  |  |  |  |
| 3. | כן אוהב לא אוהב  | 2:22 |  |  |  |  |  |  |  |
| 4. | מסתגלת  | 3:24 |  |  |  |  |  |  |  |
| 5. | אהבה צעצוע  | 2:45 |  |  |  |  |  |  |  |
| 6. | אודל  | 2:21 |  |  |  |  |  |  |  |
| 7. | חול בשעון  | 3:18 |  |  |  |  |  |  |  |
| 8. | אי אפשר טלי  | 3:07 |  |  |  |  |  |  |  |
| 9. | ערבה  | 2:44 |  |  |  |  |  |  |  |
| 10. | אפר לאפר  | 4:35 |  |  |  |  |  |  |  |
| משך כולל: | משך כולל: | 32:52 |  |  |  |  |  |  |  |
הערות שוליים

1 2 3  אהבה צעצוע, 1984-01-01, נבדק ב-2023-12-13
↑  אל תקנה לי ורד, 1992-01-01, נבדק ב-2023-12-13
אביה (מלך יהודה)

אֲבִיָּה (אֲבִיָּם) הוא דמות מקראית, מלך על ממלכת יהודה בשנים 911 לפנה"ס עד 908 לפנה"ס. בנם של רחבעם מלך יהודה ומעכה.
תפיסת השלטון

כאשר מת רחבעם מלך יהודה ב-911 לפנה"ס, אביה בנו תפס את מקומו, למרות שלא היה בכור הבנים. הוא נבחר בשל היותו בכור בניה של מעכה, שהייתה האשה האהובה על רחבעם:
וַיֶּאֱהַב רְחַבְעָם אֶת-מַעֲכָה בַת-אַבְשָלוֹם מִכָּל-נָשָיו וּפִילַגְשָיו כִּי נָשִים שְמוֹנֶה-עֶשְׂרֵה נָשָׂא וּפִילַגְשִים ששִּים וַיּוֹלֶד עֶשְׂרִים וּשְמוֹנָה בָּנִים וְשִשִּים בָּנוֹת. וַיַּעֲמֵד לָרֹאש רְחַבְעָם אֶת-אֲבִיָּה בֶן-מַעֲכָה לְנָגִיד בְּאֶחָיו כִּי לְהַמְלִיכוֹ
מלכותו ומלחמתו

אביה הפיח רוח תנופה חדשה במלחמת האחים הממושכת בין יהודה לממלכת ישראל, ויזם את חידוש המלחמה נגד ירבעם בן נבט:
”...וּמִלְחָמָה הָיְתָה בֵּין אֲבִיָּה וּבֵין יָרָבְעָם. וַיֶּאְסֹר אֲבִיָּה אֶת-הַמִּלְחָמָה בְּחַיִל גִּבּוֹרֵי מִלְחָמָה אַרְבַּע-מֵאוֹת אֶלֶף אִיש בָּחוּר. וְיָרָבְעָם עָרַךְ עִמּוֹ מִלְחָמָה בִּשְמוֹנֶה מֵאוֹת אֶלֶף אִיש בָּחוּר גִּבּוֹר חָיִל”. במלחמה זו הצליח אביה לכבוש לא רק את שארית שטחו של בנימין, שהשתייך מבחינה מדינית ליהודה, אלא גם חלק ניכר מדרום אפרים: בית אל (ביתילו), יְשָנָה (בורג' אל איסאנה), עפרון (טייבה) והגיע עד הר צמרים אשר בהר אפרים. (החוקר יהודה אליצור מזהה את הר צמרים כראס א-טחונה שמצפון לאל-בירה).
מותו

אביה מלך שלוש שנים  ומת ב-908 לפנה"ס. בנו אסא מלך תחתיו.
במקרא

אביה בן רחבעם מוזכר בספר מלכים א (פרק ט"ו, פסוקים א'-ח') ובספר דברי הימים ב (פרק י"ג). בעוד שספר מלכים סוקר בקצרה בלבד את תקופת מלכותו, בדברי הימים מוזכרת הלחימה נגד ירבעם בן נבט, והניצחון בה.
בחז"ל

על פי ספר מלכים וחז"ל, אביה היה דמות שלילית, השטופה בעבודה זרה (בניגוד לבנו, אסא). לאחריותו נזקף רצח הנביא אחיה השילוני. כמו כן נמתחה ביקורת על אביה על כי חירף ברבים את ירבעם בן נבט בעת שנלחם עמו. מותו של אביה לאחר תקופת מלוכה קצרה נחשב כעונש על חטאיו.
ראו גם

מלחמת אביה וירבעם
הערות שוליים

↑  בצורה זו מופיע השם בספר מלכים, בניגוד לאֲבִיָּה שבדברי הימים. בצורה אֲבִיָּם, ייתכן שהשם אבים בא כדי להבדיל בין אביה בן ירבעם המופיע במלכים א יד לבין אביה מלך יהודה המופיע בסוף אותו פרק (כך לפי המלבי"ם על מלכים א' ט"ו א' וכן מביא הספר "הערות על הנוסח העברי של ספר מלכים, C F Burney, 1903"
↑  ספר דברי הימים ב', פרק י"ג, פסוקים ב'–ג'.
↑  זיהוי האתרים על פי: יהודה אליצור ויהודה קיל, אטלס דעת מקרא, עמ' 251-250.
↑  דברי הימים ב', יג'  ב' : "שלוש שנים מלך בירושלים".
↑  אביב חדש: האנציקלופדיה העברית לנוער, עמ' 20-21
↑  מדרש אגדה (בובר), במדבר, ל', ט"ו.
↑  תלמוד ירושלמי, מסכת יבמות,  פרק ט"ז, הלכה ג'.
| --- | --- |
בקרת זהויות :  GND: 1172221049  VIAF: 6965154387462730970001   WorldCat (עם VIAF): 6965154387462730970001
Qualys

| --- | --- |

 נתונים כלליים
 סוג:  חברה ציבורית Nasdaq: QLYS
 בורסה:  נאסד"ק (QLYS) 
 מייסדים:  פיליפ לנגלויס
 תקופת הפעילות:  1999–הווה (כ־25 שנים)
 מיקום המטה:  פוסטר סיטי, ארצות הברית
 ענפי תעשייה:  פתרונות IT ואבטחת מידע
 רווח:  363 מיליון דולר
 מנכ"ל:  סומיד טאקר
 עובדים:  1500
  
 https://www.qualys.com
 
קוואליס (באנגלית: Qualys) היא חברה אמריקאית רב-לאומית טכנולוגית המספקת שירותי IT ופתרונות אבטחת מידע בסביבות ענן.
החברה מעסיקה כ-1,500 עובדים, מספקת שירות ל-19,000 לקוחות ברחבי העולם. מטה החברה נמצא בפוסטר סיטי(אנ') שבקליפורניה, ארצות הברית.
בשנת 2020, דיווחה החברה על הכנסות של כ-363 מיליון דולר.
היסטוריה

קוואליס הוקמה בשנת 1999 על ידי ד"ר פיליפ לנגלויס (Philippe Langlois) וגילס סאמון (Gilles Samoun).
בחודש דצמבר 2000, שחררה החברה את סורק הפגיעויות הראשון שלה העונה לשם QualysGuard.
בשנת 2003, שחררה את סורק הפגיעויות האוטומטי FreeMap.
בשנת 2005, שחררה את QualysGuard Policy Compliance המשמש ככלי תאימות ואיסוף מידע מרכיבים ארגוניים לצורכי בקרה.
בשנת 2009, שחררה סורק פגיעויות ליישומי אינטרנט בשם Web Application Scanning (WAS).
בשנת 2010, שחררה את Malware Detection Service, המאתר נוזקות בשרתי אינטרנט.
בחודש יולי 2010, שחררה החברה את BrowserCheck, שירות לבדיקת דפדפני אינטרנט ותוספי פלאגין לאיתור פרצות אבטחה.
בתאריך 28 בספטמבר 2012, החלה להיסחר בבורסה לניירות ערך הנאסד"ק וגייסה כ-87.5 מיליון דולר.
בשנת 2014, שחררה החברה את חומת האש אפליקטיבית שלה, QualyGuard Web Application Firewall.
בשנת 2015, שחררה החברה את מנהל רכיבי הרשת הארגונים, Qualys AssetView.
בשנת 2017, רכשה קוואליס את חברת NetWatcher.
בשנת 2018, רכשה קוואליס את חברת 1Mobility.